મુખ્ય પ્રશ્ન એ છે કે, બિલ્ડરને રેરા રજીસ્ટ્રેશનથી લઇને અમલવારીના નિયમમાં કોઇ વિસંગતતા કે પ્રશ્ન હોય તો છેક ગાંધીનગર સુધી ધક્કા ખાવા પડે છે. તેના બદલે સૌરાષ્ટ્રને જ ઝોનલ ઓફિસ રાજકોટમાં મળે તો રાહત મળી શકે તેમ છે. તેવી રજૂઆત સામે રેરા કમિટીના ચેરમેને એવો હાકારાત્મક જવાબ આપ્યો હતો કે, સરકાર આ દિશામાં પોઝીટીવ વિચારી રહી છે. રેરાની રાજકોટમાં ઝોનલ ઓફિસ બને તેવી આશા બંધાઇ છે. રાજકોટને ‘રેરા'ની સૌરષ્ટ્ર ઝોનની ઓફિસ મળે તેવા સ્પષ્ટ સંકેત સૌપ્રથમ ‘નવગુજરાત સમય'એ આપ્યો હતો. આજે એક મહિના પછી આ સંકેત સાકાર થવા જઇ રહ્યો છે. ‘રેરા'ની સૌરાષ્ટ્રની ઝોનલ ઓફિસ રાજકોટમાં અને દક્ષિણ ગુજરાતની ઝોન ઓફિસ સુરત અથવા વલસાડને આપવાનું નક્કી થયુ છે. દીવાળી પછી તેનુ વિધિવત સેટઅપ મુકવામા આવશે.